**План за дейността и културен календар на НЧ ”Развитие 1882” гр.Симеоновград - 2024 г.**

Настоящият план и календар се изготвя в съответствие с изискванията на Закона за народните читалища.

 **1. Библиотечно-информационни дейности и услуги**

 ОСНОВНИ ЦЕЛИ И ЗАДАЧИ

 Работата на библиотеката в НЧ “Развитие 1882“ през 2024 година ще следва основните си принципи да бъде посредник между информацията и потребителите, образователните си функции и културно-развлекателна дейност.

Водещи инициативи през настоящата година:

1. Специално внимание към постоянното обновяване и обогатяване на библиотечните колекции с традиционни /книжни/ и други носители на информация.

 2. Активно прилагане на разработените електронни услуги в областта на културата, образованието, информационната грамотност и заетостта, с цел привличане на нови читатели от всички възрасти.

 3. Участие със свои инициативи и дейности в Маратон на четенето, Национална библиотечна седмица и др.

 4. Един учебен час в библиотеката. Беседи за разпространяване на библиотечно-библиографски знания и запознаване с новите информационни възможности на библиотеката. Тематични витрини, открити уроци, свързани с бележити дати и годишнини. Популяризиране на нови книги от фонда на библиотеката.

 Комплектуване и организация на библиотечните фондове

 1. За ритмично комплектуване съобразно утвърдените характеристики на фондовете да се следят уебсайтовете на издателствата, книжните каталози, електронните книжарници и др. източници на информация, както и своевременно кандидатстване за проекти в областта на библиотечно- информационното обслужване.

2. Ежеседмично завеждащият направление „Обслужване на читатели“ да подава информация в направление „Организация на библиотечните фондове“ за липсващи заглавия с цел ритмично комплектуване.

 3. Да се отчислят заглавията, подадени от отделите след прочистване на библиотечните фондове.

 4. Подреждане на фондовете на свободен достъп в обслужващите отдели и основен фонд и осигуряване оптималната им организация с цел улеснено ползване от читателите.

 **2. Любителско и художествено творчество** – поддържане на самодейни колективи и школи по интереси. Изяви на колективите към читалището ни на местно, регионално и национално ниво по преценка на художествените ръководители.

 **3. Друга читалищна дейност:**

 - организиране на изложби – самостоятелни арт изложби на творци, картинни, фото, кулинарни и други;

- организация и домакинство на ФОЛКЛОРЕН СЪБОР „ЗЛАТНА ЕСЕН В СИМЕОНОВГРАД” ;

- осъществяване на съвместна дейност с учебните заведения и други организации.

**КУЛТУРЕН КАЛЕНДАР – 2024 г.**

ЯНУАРИ

1.Излъчване „Най-активни читатели за 2023“ г. и най-четени заглавия през 2023 г. в библиотеката.

2.Организиране на среща с малки и големи именици от фолклорния ни календар – Богоявление /Йордановден/, Ивановден, Антоновден и Атанасовден.

2.Бабин ден в читалището.

ФЕВРУАРИ

1.151 години безсмъртие – „Поклон, Апостоле“.

2. 460 години от рождението на великия астроном, физик и механик Галилео Галилей – забавна беседа с най-малките потребители на библиотеката ни.

3.“Трифон Зарезан“ – бит и традиции.

МАРТ

1. Отбелязване Ден на самодееца – 1 март.

2. 1 март – „Легендата за Пижо и Пенда“ – представяне на презентация пред най-малките потребители.

3. 3 март – викторина на тема: „Аз обичам България“.

4.Конкурс - рисунка на тема „ Мила, моя мамо…“, по случай 8 март.

АПРИЛ

1.Международен ден на детската книга – „Моят любим приказен герой“ – рисунки.

2.“Лазаруване“ в кв. Злати дол.

3.Маратон на четенето – „ Четем заедно“ – изнесени четения.

МАЙ

1.“Библиотекар за един ден“

2.Ден на отворените врати в библиотеката – издаване на безплатна годишна читателска карта по повод 11 май – Ден на светите братя Кирил и Методий

3.225 години от рождението на Оноре дьо Балзак – френски писател - класик – презентация.

4.24 МАЙ – Ден на буквите.

ЮНИ

1.1 юни – Игри на открито.

2.2 юни – Ден на Ботев.

3.“Еньовден“ – Да научим повече за билките.

ЮЛИ, АВГУСТ

Лятна читалня „Забавно лято в библиотеката“ – тематични занимания по интереси, всеки понеделник, сряда и петък.

СЕПТЕМВРИ

1.6-ти и 22-ри септември – „Познаваме ли тези дати достатъчно“.

2.Фото изложба.

ОКТОМВРИ

1.95 години от рождението на Йордан Радичков – „Ние, врабчетата“, „Нежната спирала“ – запознаване с живота и творчеството на писателя.

2. Кулинарна изложба на тема „Ястия от родния край“.

НОЕМВРИ

1.Ден на народните будители – Среща с писател.

2.21 ноември – Ден на християнското семейство.

ДЕКЕМВРИ

1.Зимен празничен цикъл – Варвара, Сава, Никулден, Игнажден и Коледа.

*Забележка: календарът е отворен и може да бъде променян и допълван, в съответствие разпоредбите за работа на народните читалища и всички останали нормативни документи включващи разрешени дейности за читалищата.*